armvectores/hy_wikipedia_2023 huggingface dataset:
Անկախության սերունդ կուսակցություն

Անկախության սերունդ կուսակցություն, հայկական քաղաքական կուսակցություն։ Կուսակցությունը հիմնադրվել է 2021 թվականի ապրիլի 30-ին։ ։


== Պատմություն ==
Կուսակցությունը հիմնադրվել է 2020-2021 թվականներին Հայաստանում տեղի ունեցած բողոքի ակցիաների ժամանակ և չունի որևէ քաղաքական ներկայացուցչություն Ազգային ժողովում։ Ներկայումս կուսակցությունը գործում է որպես արտախորհրդարանական ուժ։ Կուսակցությունը հաստատել է 2021 թվականի խորհրդարանական ընտրություններին մասնակցելու իր մտադրությունը, սակայն, ի վերջո, չի կարողացել գրանցվել։


== Գաղափարախոսություն ==
Կուսակցությունը ձգտում է կառուցել ուժեղ պետություն, որը հիմնված է ազգային գաղափարախոսության և պետական շահերի վրա։ Սակայն կուսակցության հիմնական նպատակը երիտասարդների համար նոր հնարավորություններ ստեղծելն է։ Կուսակցությունը հավատում է Հայաստանի երիտասարդության արտագաղթի կրճատմամբ տնտեսության, կրթության, գիտության, մշակույթի և գյուղատնտեսության ոլորտներում զարգացման հնարավորությունների ստեղծմանը։


== Տես նաև ==
Հայաստանի կուսակցությունների ցանկ


== Ծանոթագրություններ ==


== Արտաքին հղումներ ==
Անկախության սերունդ կուսակցությունը Facebook-ում
Սարոնիկոս

Սարոնիկոս, հայտնի է նաև, որպես Սարոնիկի կամ Աթենքի ծոց (հուն․՝ Σαρωνικός κόλπος), ծովածոց Հունաստանում։ Համարվում է Եգեյան ծովի խոշորագույն ծովածոցը։


== Աշխարհագրություն ==
Աթենական կամ Սարոնիկի ծովածոցը խոշորագույնն է Միջերկրական ծովի մաս կազմող Եգեյան ծովում։ Աշխարհագրորեն այն տեղակայված է Կորնթոսի պարանոցի արևելքում և ընկած է Հունաստանի երկու խոշորագույն թերակղզիների՝ Ատտիկեի և Պելոպոնեսի միջև։
Կորինթոսի ջրանցքով Սարոնիկոսը կապվում է Հոնիական ծովի հետ։ Սարոնիկոսի ծովեզրին տեղակայված է Հունաստանի Հանրապետության խոշորագույն ծովային նավահանգիստը՝ Պիրեյոսը, որը վարչականորեն մտնում է մայրաքաղաք Աթենքի տարածաշրջանային միավորի մեջ։ Սարոնիկոսի ծովափնյա եզրին են գտնվում նաև հունական այնպիսի քաղաքներ, ինչպիսիք են Մեգարան, Էլեֆսիսը և Պալեա-Էպիդավրոսը։
Սարոնիկոսի ափերրն օգտագործվում են նավարկությությունների համար, ինչպես նաև զբոսաշրջային կարևոր օբյեկտներ են։ Հույն-պարսկական պատերազմների շրջանակներում մ․թ․ա․ 490 թվականին տեղի է ունեցել Սալամինի ծովային ճակատամարտը։


== Տե՛ս նաև ==
Սալամինի ճակատամարտ
Կորնթոսի պարանոց


== Ծանոթագրություններ ==
Տրետե Պոլե

Տրետե Պոլե (ռուս.՝ Третье Поле), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վինկովցիի շրջան

Վինկովցիի շրջան (ուկրաիներեն՝ Віньковецький район), շրջան Ուկրաինայի Խմելնիցկիի մարզում։
Ստեղծվել է 1923 թվականին։ Վարչական կենտրոնը՝ Վինկովցի։


== Աշխարհագրություն ==
Շրջանի տարածքի մակերեսը կազմում է 650 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 31000 մարդ։ Բնակչության խտությունը կազմում էր 47,69 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Հապավումների բառարան

Հապավումների բառարան, բառարանի տեսակ, որի մեջ բառացանկը ներկայացնում է լեզվի մեջ գործածվող հապավումները, բառահոդվածում տրվում են դրանց անհրաժեշտ մեկնաբանությունները, բերվում են տեքստային կամ հեղինակային օրինակներ։ Այսպիսի բառարան ժամանակակից արևելահայ գրական լեզվի համար ստեղծել է Ալեքսանդր Մարգարյանը։ Այն ընդգրկում է շուրջ 4000 հապավում։ Հեղինակը նյութեր է քաղել առկա բացատրական բառարաններից, մամուլից, գիտական ու գեղարվեստական գրականությունից։ Բառարանում գլխաբառից հետո տրվում է հապավման «վերծանությունը» կամ բացատրությունը՝ մեծ մասամբ տեքստային օրինակների ցուցադրումով։ Փոխառյալ հապավումների դեպքում գլխաբառից հետո նախ փակագծում տրվում է փոխառյալ ձևը՝ համապատասխան վերծանությամբ, ապա փակագծից դուրս՝ հայերեն թարգմանությունը, որին հաջորդում է բնագրային օրինակը։ Բառարանում տեղ են գտել նաև հապավումներից ածանցված (ածանցմամբ կամ բարդածանցմամբ ստեղծված) բառեր։


== Աղբյուրներ ==
Հ. Պետրոսյան, Հայերենագիտական բառարան, Երևան, 1987։


== Տես նաև ==
Հայերեն հապավումների ցանկ Վիկիբառարանում


== Արտաքին հղումներ ==
Տառային հապավումների հայերեն առցանց բառարան
Տիգրան Գազազյան (այլ կիրառումներ)

Տիգրան Գազազյան անուն-ազգանունը կարող է վերաբերել՝

Տիգրան Կ. Գազազյան (19-րդ դար-?), գրող։
Տիգրան Ս. Գազազյան (20-րդ դար), գրող։


== Ծանոթագրություններ ==
Կրակոց մշուշում

«Կրակոց մշուշում» (ռուս.՝ «Выстрел в тумане»), 1963 թվականի խորհրդային արկածային ֆիլմ լրտեսների մասին։ Պրեմիերան տեղի է ունեցել 1964 թվականի հունիսի 8-ին։


== Սյուժե ==
Երիտասարդ գիտնական Իգոր Պանտելեևի առաջին աշխատանքը սենսացիա է առաջացրել, և նրանով սկսել է հետաքրքրվել օտարերկրյա հետախուզությունը։ Խորհրդային չեկիստները միջոցներ են ձեռնարկում գիտնականին պաշտպանելու համար։ Պանտելեևի անունը անհետանում է թերթերի և ամսագրերի էջերից։ Գիտնականին աշխատանքի են տեղափոխում  մեկ այլ գիտահետազոտական ինստիտուտ՝ փոխելով ազգանունը Եվդոկիմովի։ Բայց պատահականության շնորհիվ արտասահմանյան լրտեսները գտնում են գիտաշխատողին։ Որսի ժամանակ, որի սիրահար է Պանտելեև-Եվդոկիմովը, գողանում են գիտնականի կոշիկը, որը վրա մնացել է այն փորձադաշտի  հողի մնացորդները, որտեղ կատարվել են փորձարկումներ նրա ղեկավարությամբ, ինչպես նաև բանաձևերով մի գրություն, որը հակառակորդը կարող էր օգտագործել իր նպատակների համար։ Պետանվտանգության սպան, որն ուղեկցում էր գիտնականին, հետապնդել է առևանգողին, բայց ծանր վիրավորվել է։ Չեկիստները բացահայտում են հանցագործությունը և վնասազերծում թշնամուն։


== Դերերում ==
Վլադիմիր Կրասնոպոլսկի – Իգոր Մատվեևիչ Եվդոկիմով, նույն ինքը՝ Պանտելեև
Լիոնելլա Սկիրդա – Մարինա Միրոնովա
Յուրի Գորոբեց – փոխգնդապետ Ալեքսեյ Նիկոլաևիչ Կիսելյով
Ռոման Խոմյատով – ԿԳԲ սպա Նիկոլայ Լագուտին
Միխայիլ Մայորով – Վլադիմիր Պետրովիչ, ԿԳԲ գեներալ
Վլադիմիր Կոլչին – Շչերբակով
Բորիս Կոժուխով – Ռոդին
Բրունո Օյա – կցորդ Բինկլ
Անդրեյ Ֆայթ – պարոն Գրին, պետանվտանգության գնդապետ
Նիկոլայ Ռուշկովսկի – Մեզենցև
Վիկտոր Բայկով – վարսահարդար Սամարին, նույն ինքը գործակալ «Կաթոլիկ»
Գալինա Շոստկո – Բինկլի քարտուղար
Անատոլի Ադոսկին – Սմիլկիս
Ալեքսանդրա Դենիսովա – Զոյա Ստեպանովնա
Նիկոլայ Պրոկոպովիչ – «Կոսմոս» հրատարակչության ներկայացուցիչ


== Նկարահանող խումբ ==
Սցենարիստներ՝ Վլադիմիր Ալեքսեև, Միխայիլ Մակլյարսկի
Ռեժիսորներ՝ Անատոլի Բոբրովսկի, Ալեքսանդր Սերի
Օպերատոր՝ Վլադիմիր Բոգանով
Կոմպոզիտոր՝ Ալեքսանդր Ֆլյարկովսկի


== Ծանոթագրություններ ==
Սակավամիզություն

Սակավամիզություն, օրվա ընթացքում արտադրվող մեզի քանակության պակասելը 500 մլ-ից (բնականոնը՝ 1500—500 մլ)։ Առաջանում է նեֆրոնի պատիճում քամվող նախնական մեզի քանակի պակասելուց կամ ետ ներծծվող քանակի ավելացումից՝ երիկամների հիվանդությունների (սուր և քրոնիկական կծիկաերիկամաբորբ, ավազանաերիկամաբորբ) հետևանքով։ Լինում է նաև օրգանիզմի ջրազրկման ժամանակ (ջրային քաղց, առատ քրտնարտադրություն, փսխում, լուծ, այրվածք, արյան կորուստ), ինչպես նաև ալդոստերոնի և հակամիզամուղ հորմոնի գերարտադրության դեպքում։
Բերբենիցի (գյուղ, Լոխովիցայի շրջան)

Բերբենիցի (ուկրաիներեն՝ Бербениці), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1643 թվականին։
2001 թվականի տվյալներով Բերբենիցի գյուղում բնակվում էր 506 մարդ։ Բնակավայրը զբաղեցնում է 4457 կմ² տարածք։ Բնակչության խտությունը կազմում էր 113,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օմանի ծոց

Օմանի ծոց (արաբերեն خليج عمان‎‎- Khalīj ‘Umān, պարսկերեն دریای عمان - Daryâ-ye ‘Omân), գտնվում է Արաբական ծովի հյուսիս-արևմուտքում։ Հորմուզի նեղուցով միանում է Պարսից ծոցին։ Ծոցի երկարությունը կազմում է 450 կմ, իսկ լայնությունը մինչև 330 կմ։ Առավելագույն խորությունը՝ 3694 մ։ Նավահանգիստը՝ Մասկաթ քաղաքը (Օման)։
Ծոցի հյուսիսային ափը պատկանում է Իրանին, հարավայինը՝ Օմանին և արևմուտքինը՝ Միացյալ Արաբական Էմիրություններին։


== Ծանոթագրություններ ==
Սան Չիպրիանո դ’Ավերսա

Սան Չիպրիանո դ’Ավերսա (իտալերեն՝ San Cipriano d'Aversa ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 12882 մարդ։ Բնակչության խտություն կազմում է 2 147 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 81036, հեռախոսային կոդ՝ 081։


== Բնակչություն ==


== Կապի տվյալներ ==
Հեռախոս՝ 081 8165311
Պաշտոնական կայք՝ http://www.comune.sanciprianodaversa.ce.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պիրոգովցի (գյուղ, Խմելնիցկիի շրջան)

Պիրոգովցի (ուկրաիներեն՝ Пирогівці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Պիրոգովցի գյուղում բնակվում էր 1 434 մարդ։ Բնակավայրը զբաղեցնում է 1,01 կմ² տարածք։ Բնակչության խտությունը կազմում էր 1419,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (2722)

Ժողովածու 2722, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2722 թվի տակ։ Ձեռագիրը գրվել է 1797 թվականին։ Գրված է թղթի վրա, որը ունի 31x22 չափս։ Ձեռագիրը կազմված է 54 թերթից։ Գրված է միասյուն, նոտրագիր։ Կազմը` կաշվեպատ ստվարաթուղթ։ Հիշատակարան գրչի՝ պահպանակ Ա։


== Բովանդակություն ==
Արբ․ Կրետացւոյ Պատմութիւն անցիցն իւրոց և Նատրշահին։
Յարութիւնի Թամրուճւոյ (Քիւչիւկի) Պատմութիւն Նադիր-Շահին (հայատառ թուրքերեն և Արտաշես Կիտուրյանի կողմից 1938 թվականին ընդօրինակված լատինատառ թուրքերեն)։


== Ծանոթագրություններ ==
Դմիտրի Պրյանիշնիկով

Դմիտրի Նիկոլաևիչ Պրյանիշկով (Дмитрий Николаевич Прянишников, հոկտեմբերի 25 (նոյեմբերի 6), 1865, Կյախտա, Buryat Autonomous Soviet Socialist Republic, ՌԽՖՍՀ - ապրիլի 30, 1948(1948-04-30), Մոսկվա, ՌԽՖՍՀ, ԽՍՀՄ), խորհրդային ագրոքիմիկոս, կենսաքիմիկոս և ֆիտոֆիգիոլոգ։ ԽՍՀՄ ԳԱ ակադեմիկոս (1929), ՀամԳԳԱ ակադեմիկոս (1935), սոցիալիստական աշխատանքի հերոս (1945)։


== Կենսագրություն ==
Ավարտել է Մոսկվայի համալսարանը (1887 թ.) և Պետրովյան երկրագործության և անտառային ակադեմիան (1885 թ., այժմ՝ Կ․ Ա․ Տիմիրյազեի անվան գյուղատնտեսական ակադեմիա)։ Կ․ Ա․ Տիմիրյազևի աշակերտը։ 1895 թվականից եղել է նույն ակադեմիայի ագրոքիմիայի ամբիոնի վարիչ։


== Հիմնական աշխատանքներ ==
Հիմնական աշխատանքները վերաբերում են բույսերի սննդառության և պարարտանյութերի կիրառման հարցերին։ 1916 թ. ձևակերպել է բույսերի ազոտային սննդառության դասական տեսությունը, առաջարկել բույսերում ազոտ պարունակող նյութերի փոխարկման սխեման, բացահայտել Ասպա Բագինի դերը բուսական օրգանիզմում։
Մշակել է հողերի ֆոսֆորիտացման գիտական հիմունքները։ Տվել է հայրենական կալիումական աղերի ֆիզիոլոգիական բնութագիրը, զբաղվել է թթու հողերի կրացման, ալկալի հողերի գիպսացման, օրգանական պարարտանյութերի կիրառման հարցերով։ Կատարելագործել է բույսերի սննդառության ուսումնասիրության, բույսերի և հողերի անալիզի և այլ մեթոդները։


== Պարգևներ ==
Աշխարհում լայն ճանաչում է գտել Պրյանիշկովի «Ագրոքիմիա» (ԽՍՀՄ պետական մրցանակ, 1941 թ.) ձեռնարկը։ Լենինյան մրցանակ (1926)։ Պարգևատրվել է Լենինի 2 և այլ շքանշաններով։


== Ծանոթագրություններ ==
Շառլ Կուապել

Շառլ Անտուան ​​Կուապել (ֆր.՝ Charles Antoine Coypel, հուլիսի 11, 1694(1694-07-11)[…], Փարիզ - հունիսի 14, 1752(1752-06-14), Փարիզ), ֆրանսիացի նկարիչ։
Անտուան ​​Կուապելի որդին։


== Կենսագրություն և ստեղծագործություն ==
Նա հոր ուսանողն ու հետևորդն էր։ Պատահականության շնորհիվ նա բարձր պաշտոն և համբավ է շահել 1746 թվականին դառնալով թագավորի առաջին նկարիչը և Գեղանկարչության ակադեմիայի ղեկավարը։ Շառլ Անտուան ​​Կուապելը բազմաթիվ նկարների հեղինակ է, որոնցից ամենահայտնիներն են ՝ «Քրիստոսը Պիղատոսի առաջ ֆիլիպինցիների մոտ» և «Իֆիգենիայի զոհը»։ Նա ստեղծել է մեծ թվով ծաղրանկարներ, որի մի մասը Դոն Կիխոտի ծաղրանկարներն են։ Նա նաև տաղանդավոր էր պոեզիայի բնագավառում։
Իր ստեղծագործությունների մեծ մասը նա փորագրում էր, ինչը մեծ հաճույք էր պատճառում այդ ժամանակվա հանդիսատեսին։ Իր փորագրություններում պատկերված են ծաղրանկարներ, սպասուհիներ և հովիվներ։ Նույնիսկ կատուն կարող էր ստեղծագործության օբյեկտ դառնալ։ Բացի այդ, նա զբաղվել է սրբերի պատկերմամբ։


== Ծանոթագրություններ ==
Լա-Վալետտ

Լա-Վալետտ (ֆր.՝ La Valette), համայնք Ֆրանսիայում։ Գտնվում է Ռոն Ալպեր շրջանում։ Համայնքի դեպարտամենտն Իզերն է։ Մտնում է Մատեզին-Տրիև կանտոնի կազմի մեջ։ Համայնքի շրջանը Գրենոբլն է։
Համայնքի INSEE-ի կոդը՝ 38521: 1999 թվականին համայնքի բնակչությունը կազմում էր 58 մարդ։ Բնակեցված տարածքը ծովի մակերևույթից 710-ից մինչև 2203 մետր բարձրության վրա է գտնվում։ Քաղաքապետարանը տեղակայված է Փարիզից 510 կմ հարավարևելք, Լիոնից 125 կմ հարավարևմուտք, Գրենոբլից 30 կմ հյուսիս։ Համայնքի ղեկավարի՝ քաղաքապետի (Maryse BARTHELEMI), մանդատը գործում է 2008 թվականից ի վեր։
Բնակչության դինամիկան (INSEE)։


== Տես նաև ==
Ֆրանսիայի շրջանների ցանկ
Համայնք


== Ծանոթագրություններ ==


== Արտաքին հղումներ ==
Լա-Վալետտ համայնքի մասին ընդհանուր տվյալներ
Ռժավեց (գյուղ, Զադոնսկի շրջան)

Անվան այլ կիրառումների համար տե՛ս՝ ՌժավեցՌժավեց (ռուս.՝ Ржавец), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լորդ

Անվան այլ կիրառումների համար տե՛ս՝ Լորդ (այլ կիրառումներ)Էլլա Մարիա Լանի Յելիչ-Օ'Քոննոր (անգլ.՝ Ella Maria Lani Yelich-O'Connor, նոյեմբերի 7, 1996(1996-11-07), Takapuna, Օքլենդ, Նոր Զելանդիա), առավել հայտնի է որպես Լորդ, նորզելանդացի երգչուհի և երգահան։ Համաշխարհային ճանաչում է ձեռք բերել իր «Royals» երգի շնորհիվ, որը Գրեմմի մրցանակաբաշխության ժամանակ ստացել է երեք մրցանակ։


== Սկավառակագրություն ==


=== Ստուդիական ալբոմներ ===
«Pure Heroine» (2013)
«Melodrama» (2017)


=== Մինի ալբոմներ ===
«The Love Club EP» (2013)
«Tennis Court EP» (2013)
«Live in Concert» (2013)


== Ծանոթագրություններ ==


== Արտաքին հղումներ ==
Լորդը imusic.am֊ում
Էսկի-Համալ

Էսկի-Համալ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Էդամ (պանիր)

Էդամ, Էդամեր (հոլ.՝ Edammer), ավանդական հոլանդական կիսակարծր պանրատեսակ։ Այն դասվում է համեմատաբար էժան պանիրների խմբին։
Գլուխը հիմնականում ունի գնդաձև կառուցվածք, որի միջուկի գույնը թույլ դեղնավուն է։ Կեղևը պատված է պարաֆինով։
Պանրի այս տեսակի համը թեթև ընկուզահամ երանգավորում ունի։ Այդ հատուկ հոտը և համը հնանալու հետ միաժամանակ մեծանում է։ Չհանուսացած (երիտասարդ) էդամերը կծու չէ, թեթև քաղցրավուն հրապուրիչ համ ունի։ Հասունացած էդամերը առավել չոր է և աղի, իսկ առավել հնանալու դեպքում համուհոտը ուժեղանում է։ Այս պանրատեսակը անվանվել է ի պատիվ Հյուսիսային Հոլանդիա տարածաշրջանի Էդամ քաղաքի։ Այստեղ ավանդաբար պատրաստում են այս հոլանդական պանիրը։ Ի սկզբանե պանիր պատրաստվում էր հում կաթից, բայց հետագայում սկսեցին օգտագործել բացառապես պաստերիզացված կաթ։ Յուղայնությունը հիմնականում 40—50 % է, իսկ կալորիականությունը տատանվում է 300-ից մինչև 380 կկալ 100 գրամի մեջ։
Էդամ պանրատեսակը շատ հեշտ արտահանելի տարատեսակներից է։ Այն չի տուժում երկար ճանապարհ գնալուց, միակ փոփոխությունն այն է, որ մի թեթև կարծրանում է այն։ Այս հատկության շնորհիվ այն XIV—XVIII դարերում ամենահայտնի պանրատեսակն էր։


== Ծանոթագրություններ ==


== Արտաքին հղումներ ==
Պանիր «Էդամ»
Գանձակի միջազգային օդանավակայան

Գանձակի միջազգային օդանավակայան (ադրբ.՝ Gəncə Beynəlxalq Hava Limanı) (IATA: GNJ, ICAO: UBBG) եղել է Ադրբեջանի մեծությամբ երկրորդ քաղաք Գանձակը և հարակից բնակավայրերը սպասարող միջագային օդանավակայան։
Ադրբեջանի ռազմաօդային ուժերի համար ծառայել է նաև որպես ռազմական օդանավակայան։ Հայ-ադրբեջանական պատերազմի ընթացքում օգտագործվել է նաև Թուրքիայի ռազմաօդային ուժերի կողմից թուրքական F-16 կործանիչների միջոցով Հայաստանի տարածքը ռմբակոծելու նպատակով։ 2020 թվականի հոկտեմբերի 4-ին՝ Արայիկ Հարությունյանը հայտնել էր, որ Արցախի պաշտպանության բանակը հրթիռ է արձակել Գյանջայի ռազմական օդանավակայանի ուղղությամբ։ Ադրբեջանական կողմը հերքել է այս պնդումը։


== Բնութագիր ==
Օդանավակայանը գտնվել է ծովի մակարդակից միջինը 330 մ բարձրության վրա, ունեցել է մեկ թռիչքուղի։


== Ավիաուղիներ և ուղղություններ ==


== Վիճակագրություն ==


== Ծանոթագրություներ ==
Անժիկու (Տոկանտինս)

Անժիկու (պորտ.՝ Angico), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 2898 մարդ՝ 2006 թվականի տվյալներով։ Գրավում է 438,703 կմ2 տարածք։ Բնակչության խտությունը՝ 6,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 5.115.527,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.767,63 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,668 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Անժիկույի (Տոկանտինս) մասին Archived 2021-10-27 at the Wayback Machine.
Օրեշեկ

Օրեշեկ (ալբ․՝ Oreshka / Oreshkë; սերբ.՝ Орешек / Orešek), գյուղ հյուսիսարևելյան Ալբանիայում։ Ընդգրկված է Կուկասի գավառի Շիշտավեց համայնքի կազմում։ Տեղակայված է Գորա պատմական նահանգի՝ Ալբանիային պատկանող տարածքում, որի բնակչության հիմնական մասը կազմում են հարավսլավոնական էթնիկական խմբերի մուսալմանացված ներկայացուցիչները՝ գորացիները։ Վերջիններս Օրեշեկից բացի բնակվում են նաև Բորյեում, Պակիշայում, Կոշարիշտեում, Ցերնոլևոյում, Օրգոստայում, Շիշտևացում և Զապոդում։
Օրեշեկ գյուղին առավել մոտ տեղակայված բնակավայրերն են գորական Ցերնոլևո ու Բորյե ու ալբանական Կոլովոզ գյուղերը։ Ցերնոլևոն տեղակայված է Օրեշեկից դեպի հյուսիս-արևմուտք, Կլովոզը՝ դեպի հարավ-արևմուտք, իսկ Բորյե գյուղը գտնվում է Օրեշեկից արևելք։


== Պատմություն ==
Բալկանյան երկրորդ պատերազմից հետո՝ 1913 թվականին, Գորայի մի մասը, այդ թվում՝ Օրեշեկ բնակավայրը, հանձնվեց Ալբանիային։ 1916 թվականին դեպի Մակեդոնիա ու Պոմորավյե կատարած գիտարշավի ժամանակ Օրեշեկ է այցելել բուլղարացի լեզվաբան Ստեֆան Մլադենովը, ում հաշվարկներով այդ ժամանակ գյուղում կար շուրջ 30 տուն։
Ալբանիայում բուլղարական եկեղեցական դպրոցների գլխավոր համակարգող-կազմակերպիչ Սրեբրեն Պոպետրովի՝ 1930 թվականին կազմված զեկույցի համաձայն՝ Օրեշեկ գյուղում կար շուրջ 40 տուն։


== Ծանոթագրություններ ==
Ռիդերկերկ

Ռիդերկերկ (հոլ.՝ Ridderkerk ( արտասանություն)), համայնք Նիդերլանդների Հարավային Հոլանդիա մարզում։ Տարածքը 23,75 կմ² է, բնակչությունը՝ 44.700 (2011 թ.)։ Մեկ շնչի տարեկան միջին եկամուտը 13.700 եվրո է։
Արարատ Գոլեցյան կամավորական ջոկատ

Արարատ Գոլեցյան կամավորական ջոկատ, կազմավորվել է 1992 թվականին, Արտաշատում։ 1992-1994 թվականներին մասնակցել է ՀՀ Արարատ (քաղաք)ի (Երասխ, Սևակավան), Կապանի (Սրաշեն) և Արցախի Հանրապետության Ասկերանի, Հադրութի (Կարմիր Շուկա), Ֆիզուլիի (Մուսաբեյլի, Սեյիդահմեդլի) շրջանների ինքնապաշտպանական և ազատագրական մարտերին։ Հրամանատար՝ Ս․ Մանջիկյան։ Ջոկատից զոհվել է 1 ազատամարտիկ։
Խալեդ

Խալեդ (ֆր.՝ Khaled), բուն ազգանունը Խալեդ Հաճ Իբրահիմ (ֆր.՝ Khaled Hadj Ibrahim) (փետրվարի 29, 1960(1960-02-29), Սիգ, Ֆրանսիական Ալժիր)։ Նշանավոր ալժիրցի ծագումով ֆրանսիացի երգիչ ռայ (Raï) երաժշտության։ Սկզբի տարիներում ունեցել է միջազգային ճանաչում իբր Շեբ Խալեդ (ֆր.՝ Cheb Khaled)։ Նշանավոր երգերից են Aïcha, Chebba, Didi, N'ssi N'ssi, Abdel Kader (սոլո և նաև խմբային Ռաշիդ Թահայի ու Ֆոդելի հետ), El Harba Wine և C'est la vie.


== Ծանոթագրություններ ==
Օգոստոսի 19

Օգոստոսի 19, տարվա 231-րդ (նահանջ տարիներին՝ 232-րդ) օրն է։

Տարվա ավարտին մնում է 134 օր։


== Դեպքեր ==
1761 - Սանկտ Պետերբուրգում դրվում է Սբ. Իսահակի տաճարի հիմնաքարը
1944 - Երկրորդ համաշխարհային պատերազմ. Փարիզի ազատագրումը


== Ծնունդներ ==
1830`Յուլիուս Մեյեր Julius Lothar Meyer գերմանացի քիմիկոս
1848 - Գյուստավ Կայբոտ Gustave Caillebotte ֆրանսիացի իմպրեսիոնիստ նկարիչ
1856 - Նիկողայոս Տիգրանյան, հայ կոմպոզիտոր, դաշնակահար (վ. 1951)։
1871 - Օրվիլ Ռայթ Orville Wright ամերիկացի օդաչու և գործարար
1881 - Ջորջե Էնեսկու George Enesco ռումինացի ջութակահար, դաշնակահար, կոմպոզիտոր և դիրիժոր
1883 - Կոկո Շանել, ֆրանսիացի աշխարհահռչակ մոդելյոր, (մ. 1771)
1927 - Էդուարդ Ավագյան, հայ բանաստեղծ, արձակագիր, թարգմանիչ
1945 - Յան Գիլան, շոտլանդական ծագմամբ անգլիացի ռոք-վոկալիստ, Deep Purple լեգենդար ռոք-խմբի երգիչը
1946 - Բիլ Քլինթոն Bill Clinton Միացյալ Նահանգների 42րդ նախագահը
1951 - Ջոն Դիքոն, բրիտանացի բաս կիթառահար և երգահան (Քուին)
1969 - Nate Dogg ամերիկացի րեփեր և դերասան
1986 - Քրիստինա Փերրի Christina Perry ամերիկացի երգչուհի և երգերի հեղինակ


== Մահեր ==
0014 - Հռոմի կայսրության հիմնադիր Օկտավիանոս Աւգոստոս կայսր
1662 - Բլեզ Պասկալ, ֆրանսիացի մաթեմատիկոս, ֆիզիկոս, գրականագետ և փիլիսոփա
1876 - Ջորջ Սմիթ, անգլիացի փորագրիչ
1905 - Ուիլյամ Բուգրո, ֆրանսիացի նկարիչ
1936 - Ֆեդերիկո Գարսիա Լորկա, իսպանացի բանաստեղծ
1937 - Սահակ Տեր-Գաբրիելյան, խորհրդահայ կուսակցական և պետական գործիչ
1985 - Երեմ Վարդանյան, քանդակագործ
1986 - Գարեգին Բես, խորհրդահայ գրող
1994 - Ռոբերտ Ռոժդեստվենսկի, ռուս խորհրդային բանաստեղծ
2006 - Գեղամ Մալխասյան, հայ նկարիչ
2012 - Թոնի Սքոթ, ամերիկացի կինոռեժիսոր


== Տոներ ==
Մարդասիրական օգնության համաշխարհային օր
ԱՄՆ՝ Ազգային ավիացիայի օր
Աֆղանստան՝ Անկախության օր
Շեյմուս

Սթիվեն Ֆարելլի (անգլ.՝ Stephen Farrelly, իռլ.` Stíofán Ó Fearghaile, հունվարի 28, 1978(1978-01-28), Դուբլին, Իռլանդիա), առավել հայտնի Շեյմուս (Sheamus) ռինգային անվամբ, իռլանդացի պրոֆեսիոնալ ըմբշամարտիկ (ռեստլեր) և կինոդերասան։ Ներկա պահին հանդես է գալիս «WWE» կազմակերպությունում։
Մինչև «WWE»-ում ելույթներ ունենալը, հանդես է եկել իռլանդական «Irish Whip Wrestling» (IWW) պրոմոշենում, որտեղ մեկ անգամ հռչակվել է IWW միջազգային ծանրքաշային կարգի չեմպիոն։ «WWE»-ի հիմնական կազմում հանդես գալուց ի վեր չորս անգամ ճանաչվել է ծանրքաշային կարգի չեմպիոն՝ երեք անգամ նվաճելով WWE և մեկ անգամ՝ Աշխարհի ծանրքաշային տիտղոսները, ինչպես նաև երկու անգամ ճանաճվել է WWE Միացյալ Նահանգների չեմպիոն։ Տիտղոսային նվաճումներից զատ, Հաղթանակներ է տարել նաև «Ռինգի արքա» (2010), «Թագավորական մարտ» (2012) և «Փողը բանկում» (2015) մրցույթներում։


=== Կենսագրություն ===
Շեյմուսը ծնվել և մեծացել է Դուբլինում։ Նրա հայրը եղել է բոդիբիլդեր։ Երբ նա եղել է 13 տարեկան, երգել է եկեղեցում։ Խաղացել է կելտական ֆուտբոլ «Erin’s Isle» թիմում, որտեղ արժանացել է «Ամսվա խաղացողը» կոչմանը։ Խաղացել է Ռեգբիի Իրլանդիայի ազգային քոլեջի թիմում։ Մինչև WWE մտնելը աշխատել է թիկնապահ գիշերային ակումբում և պաշտպանել է U2 ռոք խմբի անդամ Բոնոին ու Լարի Մալլենին։ «Լիվերպուլ»-ի երկրպագու է։


=== Կարիերան պրոֆեսիոնալ ռեսթլինգում ===
Բրետ Խարտի խորհուրդով, Սթիվենը սկսում է պարապել Լերրի Շարլի ըմբշամարտի դպրոցում 2002 թվականի Ապրիլին։ Մի քանի շաբաթ անց Սթիվենը վզի լուրջ վնասվածք է ստանում։
2004 թվականի Մայիսին O’Shaunessy անվանմամբ գնում է Irish Whip Wrestling ըմբշամարտի դպրոց՝ Դուբլինում։ Հուլիսի 9-ին նա դեբյուտ է կատարում, հեշտությամբ հաղթելով Մարկ Բերնսին։ Տարվա մնացած ամիսները նա մրցակցում է Վիդ Ուեյնի հետ, բայց անհաջող։ 2005 թվականի մարտին նա նորց սկսում է մրցակցել Շեյնի և Վիդիի հետ, բայց արդեն Վորոնի հետ համագործակցությամբ, դրանից հետո նա հաղթում է ծանր քաշային կարգում IWW-ի միջազգային տիտղոսը։ Որոշ ժամանակ անց նա կորցնում է իր տիտղոսը։
2006 թվականի Նոյեմբերի 13-ին Շեյմուսը առաջին անգամ հայտնվում է WWE-ի՝ Raw սպորտային հեռուստածրագրում՝ Մանչեստերում։
2008 թվականին նա նկարահանվում է «Բանտից փախուստ» ֆիլմում՝ Թու Թոնի դերում, 2009-ին «Հարձակում՝ մթության մեջ» ֆիլմում՝ զոմբիի դերում, 2015-ին՝ «Մորդեկայ» ֆիլմում՝ Կամեոի դերում և այլ ֆիլմերում։


=== Պաշտոնական կայք(անգլ.) ===
Էջը WWE.com կայքում(անգլ.)
Էջը Ռեստլինգի առցանց աշխարհում(անգլ.)
Էջը IMDb կայքում(անգլ.)
Բուջիբա

Բուջիբա (մալթայերեն՝ Buġibba), քաղաք Մալթայի հյուսիսային մասում, Սբ. Պողոս ծովածոցի ափին։ Իր մեծաթիվ հյուրանոցներով, ռեստորաններով, բարերով, ակումբներով, խաղատներով զբոսաշրջային գրավիչ այցելավայր է և առողջարան։


== Պատմություն ==
Մալթայի պատմության նախապատմական շրջանի տարքսինյան փուլում (3150-2500 թթ. մ. թ. ա.) ներկայիս Բուջիբայի տեղում կառուցվել է մի ոչ մեծ տաճար, որը 1920-ական թվականներին իրականացրած հնագիտական պեղումների արդյունքում հայտնաբերել և ուսումնասիրել են մալթացի հնագետ Թեմիստոկլես Զամմիտը և Լ. Ջ. Ափտոն-Ուեյնը։ Տաճարի ավերակները ներկայումս գտնվում են Qawra  հյուրանոցի տարածքում։ 1950-ական թվականներին իրականացված հնագիտական նոր պեղումների արդյունքում հայտնաբերվել են նաև նախապատմական վերոնշյալ ժամանակների խեցեղեն իրեր։
Մոտավորապես 1715 թվականին Սուրբ Հովհանեսի ասպետական ուխտը ծովեզրը պաշտպանելու նպատակադրումով Բուջիբայում մարտկոց է կառուցել, որից մինչև մեր օրերն են հասել միայն հիմնամասն ու խրամը։
1960-ական թվականներից Բուջիբան սկսել է բուռն թափով աճել ու զարգանալ։ 1970-1980-ական թվականներին շահագործման են հանձնվել մի շարք հյուրանոցներ և զբոսաշրջային այլ կառույցներ՝ քաղաքը վերածելով սիրված հանգստավայրի։ Բուջիբան առանձնապես գրավիչ է դարձել այն ուսանող երիտասարդների համար, ովքեր Մալթա են գալիս անգլերեն սովորելու նպատակով։ Զբոսանքի առավել ձգող վայրերն են գլխավոր հրապարակը, Bay Square-ը, ծովեզերյա առափնյակը՝ հետիոտնային ընդարձակ գոտիով։ Քաղաքում մեծ է գիշերային ակումբների, ռեստորանների, բարերի թիվը։
Բուջիբան Մալթայի Հանրապետության նախկին նախագահ Ջորջ Աբելայի և նախկին նախագահ ու վարչապետ, դոկտոր Էդվարդ Ֆենեկ Ադամիի ամառային կեցավայրն է։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Alfie Guillaumier, Bliet u Rħula Maltin (Villes et villages maltais), Klabb Kotba Maltin, Malte, 2005.
(անգլերեն) Juliet Rix, Malta and Gozo, Brad Travel Guide, Angleterre, 2013.
(Ֆրանսերեն)Alain Blondy, Malte, Guides Arthaud, coll. Grands voyages, Paris, 1997.
Չիպսետ

Չիպսետ (անգլ.՝ chipset)  միկրոսխեմաների հավաքածու, որը կառուցված է մի շարք  գործառույթներ իրականացնելու համար։


=== Չիպսետներ ժամանակակից x86 պրոցեսորների համար ===
Չիպսեթների ստեղծման գործում` նոր պրոցեսորներին աջակցելու համար, առաջին հերթին հետաքրքրված են պրոցեսոր արտադրոողները։ Այդ պատճառով ներկայիս պրոցեսոր արտադրող Intel և AMD ընկերությունները թողարկում են փորձնական հավաքակազմ (այսպես կոչված՝ անգլ.՝ reference-չիպսետներ) հատուկ մայրական պլատայի համար։ Այսպիսի չիպսետների փորձարկումից հետո ընկերությունները նախաձեռնեցին նոր մայրական պլատաների արտադրության կազմակերպումը, որը պետք է համապատասխաներ համաշխարհային շուկայի արտոնագրի ստացման պայմաններին։
Ներկայացված է x86 կառուցվածքային մոդելի համար չիպսետներ արտադրող ընկերությունների ցուցակը՝

Intel: (տես Intel չիպստեների ցուցակ) 
NVidia: (տես NVidia չիպստեների ցուցակ )
ATI/AMD: (տես ATI չիպստեների ցուցակ, 2006 թվականին ATi ընկերության կողմից AMD-ն գնելուց հետո, որպես գրաֆիկական բաժին, իր կազմի մեջ է մտել AMD Graphics Products Group-ը,  (տես AMD չիպստեների ցուցակ) 
VIA: (տես VIA չիպստեների ցուցակ)
SiS: (տես SiS չիպստեներ)


== ARM չիպսետներ ==
ARM  պրոցեսորով աշխատող համակարգերի համար ստեղծվել և ստեղծվում են համապատասխան չիպսետներ։ Չնայած առաջին օրինակները  (ինչպես ARM2 -ը Acorn Archimedes-ի համար՝ իր պրոցեսորի կազմում և IOC, MEMC, VIDC, VIDC20 չիպերը, ավելի ուշ՝ ARM3) ամբողջովին նման էին ներկայիս չիպսետներին, օրինակ, IBM PC, սակայն կան ժամանակակից չիպսետներ (ինչպիսիք են՝ Qualcomm Snapdragon և Texas Instruments DaVinci),որոնք ստեղծված են նաև բջջային սարքերի վրա տեղադրելու համար,  տարբերվում են ինչպես կառուցվածքային, այնպես էլ տեխնիկական բնութագրիչներով։


== Ծանոթագրություններ ==


== Արտաքին հղումներ ==
Северный и южный мосты компьютера. Что это такое? Archived 2013-03-22 at the Wayback Machine.
Развернутые характеристики о продукции Intel и применяемых технологиях(անգլ.)
Сравнение чипсетов по их функциональным возможностям
Ժորնիշչե (գյուղ, Կիվերցիի շրջան)

Անվան այլ կիրառումների համար տե՛ս՝ ԺորնիշչեԺորնիշչե (ուկրաիներեն՝ Жорнище), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
2001 թվականի տվյալներով Ժորնիշչե գյուղում բնակվում էր 959 մարդ։ Բնակավայրը զբաղեցնում է 1897 կմ² տարածք։ Բնակչության խտությունը կազմում էր 505,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայ Յեղափոխական Դաշնակցություն (Բուլղարիա)

Հայ Յեղափոխական Դաշնակցության (ՀՅԴ) առաջին խմբակները Բուլղարիայում ստեղծվել են 1894 թվականին։ Բուլղարիա եկած Գարեգին Խաժակի ջանքերով ՀՅԴ խմբակներ են կազմակերպվել Սլիվեն, Յամբոլ, Վառնա, Շումեն, Ռուսե քաղաքներում, ավելի ուշ՝ Պլովդիվում։ 1897 թ. Վառնայում հրավիրվել է Բալկաններում գործող դաշնակցական կազմակերպությունների առաջին շրջանային ժողովը, որն ընտրել է Կենտրոնական կոմիտե։ Բուլղարահայ դաշնակցականները կապ են հաստատել Բուլղարիայում գործող մակեդոնական ազգային-ազատագրական պայքարի ղեկավարների հետ և հիմնել «Հայ-մակեդոնական եղբայրություն» դաշինքը՝ ուղղված Օսմանյան կայսրության դեմ, Բուլղարիայի իշխանությունների թույլտվությամբ երկրում հիմնել են ռազմական դպրոց։ Այդ դպրոցի սաներից և կամավորներից է 1912 թ. կազմավորվել Հայկական վաշտը՝ Գարեգին Նժդեհի և Անդրանիկի հրամանատարությամբ։ Առաջին համաշխարհային պատերազմը սկսվելուն պես Բուլղարիայի ՀՅԴ խմբակների շատ անդամներ անցել են Անդրկովկաս և համալրել հայ կամավորական ջոկատները։


== Գործունեությունը Հայաստանի առաջին Հանրապետության տարիներին ==

Երբ 1918 թվականին ստեղծվել է Հայաստանի Հանրապետությունը, Բուլղարիայում գործող դաշնակցականները հանդես են եկել «Օգնել հայրենիքին» կոչով, առաջ քաշել հայրենադարձության գաղափարը, սակայն շոշափելի արդյունքի չեն հասել։ Հայաստանի առաջին Հանրապետության անկումից (1920 թ.) հետո հանրապետության նախկին ղեկավարներից և ՀՅԴ առաջնորդներից շատերը (Գարեգին Նժդեհ, Ռուբեն Դարբինյան, Սիմոն Վրացյան, Ալեքսանդր Խատիսյան և ուրիշներ) ապաստանել են Բուլղարիայում։


== Գործունեությունը մինչև Երկրորդ համաշխարհային պատերազմը ==
1920-ական թվականներին դաշնակցականները Բուլղարիայում հիմնել են հասարակական, մարզական, մշակութային կազմակերպություններ, կայուն դիրք գրավել համայնքի ղեկավար մարմիններում։ Բուլղարահայ համայնքում ծավալվել է նաև միջկուսակցական պայքար, որը հատկապես սրվել է 1920-1930-ական թվականներին։ Առաջին աշխարհամարտից հետո համայնքում ձևավորվել էր հնչակյաններից, ռամկավարներից և հայ կոմունիստներից բաղկացած «Ազգային բլոկ», որը ձգտում էր դուրս մղել դաշնակցականներին համայնքի քաղաքական կյանքից։ Դաշնակցականների դիրքերի թուլացմանը նպաստել են նաև ներքին հակասությունները։ 1937 թ. Գաեգին Նժդեհը և նրա կողմնակիցները անջատվել են ՀՅԴ հիմնական կառույցից և ստեղծել իրենց կազմակերպությունը, որն իր ազդեցությունն է տարածել բուլղարահայ հասարակական, մարզական-սկաուտական և մշակութային մի շարք միությունների վրա։


== Գործունեությունը Երկրորդ համաշխարհային պատերազմի տարիներին և դրանից հետո ==
Երկրորդ համաշխարհային պատերազմի ժամանակ Գարեգին Նժդեհի կողմնակիցները կապ են հաստատել Բեռլինում հիմնված Հայ ազգային խորհուրդի հետ՝ հույս ունենալով, որ Գերմանիայի հաղթանակը Խորհրդային Միության դեմ հնարավոր կդարձնի Հայաստանի ազատագրումը կոմունիստական գերիշխանությունից։ Երբ պարզ է դարձել, որ հիտլերյան Գերմանիան պարտվելու է պատերազմում, Գարեգին Նժդեհի կողմնակիցների շարքերը ևս պառակտվել են։ 1944 թ., երբ Բուլղարիայում իշխանության գլուխ են անցել կոմունիստները, հայ քաղաքական կուսակցությունների գործունեությունն արգելվել է։ Բուլղարահայ դաշնակցականների ղեկավարներ Գարեգին Նժդեհը, Հովհաննես Դևեճյանը, Կ. Ղազարոսյանը, Օնիկ Փանիկյանը հանձնվել են Խորհրդային Միության դատական մարմիններին և դատապարտվել։
Շահբայի գավառ

Շահբայի գավառ (արաբ․՝ منطقة شهبا‎‎), գավառի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավային մասում։ Հանդիսանում է Ալ-Սուեյդայի մարզի երեք գավառներից մեկը։


== Աշխարահգրություն ==
Վարչական կենտրոնն Շահբա քաղաքն է։ Գավառը գտնվում է մարզի կենտրոնական մասում։ Սահմանակից է հյուսիսում՝ Դումայի գավառ, հարավում՝ Ալ-Սուեյդայի գավառ, արևմուտքում՝ Հորդանան, արևելքում՝ Ալ-Սանամեյնի գավառ։ Գավառի ընդհանուր տարածքն կազմում է 1.773.13 քառ.կմ։


== Բնակչություն ==
Ըստ 2004 թվականի պաշտոնական մարդահամարի տվյալներով գավառ բնակչությունն կազմում է 71,949 մարդ։ Իսկ համանուն քաղաքի բնակչությունն 14,784 մարդ։


== Ներքին բաժանում ==
Շահբայի գավառը բաղկացած է 4 շրջաններից (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝

Շահբայի շրջան (արաբ․՝ ناحية شهبا‎‎), կենտրոն՝ Շահբա, բնակչություն 212,463
Շակկայի շրջան (արաբ․՝ ناحية شقا‎‎), կենտրոն՝ Շակկա, բնակչություն 16,627
Ալ-Արիկայի շրջան (արաբ․՝ ناحية العريقة‎‎), կենտրոն՝ Ալ-Արիկա, բնակչություն 17,134
Ալ-Սուրա ալ-Սաղիրայի շրջան (արաբ․՝ ناحية الصورة الصغيرة‎‎), կենտրոն՝ Ալ-Սուրա ալ-Սաղիրա, բնակչություն 17,134


== Պատկերասրահ ==

		
		
		


== Ծանոթագրություններ ==
Բալլըկայա (այլ կիրառումներ)

Բալլըկայա, կարող է վերաբերել՝

Բալլըկայա - ճանապարհային կայան Արևմտյան Հայաստանում
Բալլըկայա - լեռ Զանգեզուրի լեռնահամարկարգում
Ջերմադինամիկական հավասարակշռություն

Ջերմադինամիկական կամ ջերմային հավասարակշռություն։ Եթե ջրով լի բաժակի մեջ գցենք շաքարի մի կտոր, ապա այն կսկսի լուծվել ջրում։ Որոշ ժամանակ անց շաքարի լուծվելը կդադարի։ Կառաջանա համասեռ լուծույթ, եթե շաքարը լրիվ լուծվի, կամ անհամասեռ համակարգ՝ կազմված շաքարի չլուծված կտորից, շաքարի հագեցած ջրային լուծույթից։ Նման ձևով, եթե բաժակի մեջ գցենք սառույցի մի կտոր, ապա այն կհալվի՝ սառեցնելով բաժակի ջուրը։ Երբ սառույցը լրիվ հալվի, ջուրը կսկսի տաքանալ այնքան ժամանակ, մինչև որ նրա ջերմաստիճանը հավասարվի շրջապատի օդի ջերմաստիճանին։ Այս օրինակներից հետևում է, որ ջերմադինամիկական համակարգը գալիս է մի վիճակի, որտեղ մակրոսկոպական երևույթները՝ լուծվելը և հալումը, այլևս դադարել են։ Այս վիճակն ընդունված է անվանել ջերմադինամիկական կամ ջերմային հավասարակշռության վիճակ։
Ջերմային հավասարակշռության վիճակում համակարգի մակրոսկոպական պարամետրերը մնում են անփոփոխ, եթե արտաքին գործոնները բացակայում են։ Բազմաթիվ փորձերից պարզվել է, որ ինքնիրեն թողնված ջերմադինամիկական համակարգը գալիս է ջերմային հավասարակշռության վիճակի և այդ վիճակից <ինքնակամ>, այսինքն՝ առանց արտաքին գործոնների ազդեցության, դուրս գալ չի կարող։


== Հավասարակշռության փոփոխությունները ==
Հավասարակշռության վիճակում համակարգում մակրոսկոպական փոփոխություններ տեղի ունենալ չեն կարող։ Օրինակ՝ բացառվում են մակրոսկոպական տեղափոխությունները (ծավալի փոփոխություն), զանգվածի տեղափոխությունը (դիֆուզիա) և այլն։
Սակայն ջերմային հավասարակշռության վիճակում միկրոսկոպական պրոցեսները երբեք չեն դադարում. մոլեկուլների կոորդինատները և արագություններն անընդհատ փոփոխվում են։ Ժամանակի ընթացքում հաստատուն են մնում մակրոսկոպական բնութագրերի հավասարակշիռ արժեքները։ Ջերմային հավասարակշռության հաստատվելը և նրա գոյությունը հնարավոր են հենց անընդհատ մոլեկուլային շարժման շնորհիվ։ Սրանով էլ ջերմային հավասարակշռության վիճակը տարբերվում է համակարգի մեխանիկական հավասարակշռության վիճակից, երբ որևէ հաշվարկման համակարգում մարմինը մնում է դադարի վիճակում։
Այսպիսով՝ ջերմադինամիկական հավասարակշռությունը ջերմային շարժման հատուկ ձև է, երբ համակարգը նկարագրող մակրոսկոպական պարամետրերը ժամանակի ընթացքում չեն փոփոխվում։


== Ծանոթագրություններ ==
Աբաշա

Աբաշա (վրացերեն՝ აბაშა), քաղաք Վրաստանի Սամեգրելո և Զեմո-Սվանեթի մարզում։ Բնակչությունը՝ ▼4450 մարդ (հունվարի 1, 2022)։ Գտնվում է Թբիլիսիից 283 կմ դեպի արևմուտք։
Վրաստանի կոմունիստական կուսակցության առաջնորդ Էդուարդ Շևարդնաձե 1970-ական թվականներին այստեղ միավորել է շրջանային բոլոր գյուղատնտեսական հաստատությունները, կոլխոզները ևս, միասնական կառավարմամբ մի վարչության մեջ, խրարուսել անհատ ձեռներեցությունը, ինչը նպաստել է Աբաշայի չքավոր շրջանի բարգավաճմանը և գյուղատնտեսական արտադրության ավելացմանը։ Սա եղել է առաջին անհատական ձեռնարկատիրությունը Խորհրդային Միությունում Լենինի օրերից ի վեր։ «Աբաշայի փորձը» 1980-ական թվականներին տարածվել է Վրաստանի այլ շրջաններում ևս։


== Անվանի աբաշացիներ ==
Կոնստանտինե Գամսախուրդիա (1893-1975 թթ.), վրացի գրող


== Աղբյուրներ ==
Արմաշի առողջության կենտրոն

Արմաշի առողջության կենտրոն, Ակադեմիկոս Արսեն Հայրիյանի անվան Արմաշի առողջության կենտրոն ՓԲԸ, հիմնադրվել է 1953 թվականին, որպես գյուղական բժշկական տեղամաս Արարատի շրջանի Արմաշ գյուղում։ Կենտրոնը կոչվում է հիմնադրի՝ ԽՍՀՄ բժշկագիտության ակադեմիայի թղթակից անդամ, բժշկական գիտությունների դոկտոր պրոֆեսոր, ԽՍՀՄ պետական մրցանակի դափնեկիր, ԽՍՀՄ բժշկական գիտությունների ակադեմիայի Սեմաշկոյի անվան մրցանակի դափնեկիր Արսեն Հայրիյանի անունով։


== Պատմություն ==
1959 թվականին Արմաշում Արսեն Հայրիյանի նախաձեռնությամբ կազմակերպվել է ԽՍՀՄ-ում միակ «Սանիտարական կուլտուրայի թանգարան»-ը։ 1962 թվականին կառուցվել է նոր հիվանդանոց, որն ունեցել է 25 մահճակալ և թերապևտիկ, մանկական և ծնունդօգնություն բաժանմունքներ։ 1964 թվականին կառուցվել է բուժամբուլատորիայի առանձին մասնաշենքը, որը սպասարկել է Սուրենավան, Արմաշ և Երասխ գյուղերը։ 1987 թվականին կառուցվել է հիվանդանոցի նոր մասնաշենքը՝ 60 մահճակալ թերապևտիկ, մանկական, ծնունդօգնություն, ֆիզիոթերապևտիկ բաժանմունքներով։ 1987 թվականին հիվանդանոցը վերանվանվել է «Արմաշի գյուղական առողջության կենտրոն», որտեղ 1987 թվականին տեղի է ունեցել ԽՍՀՄ բժշկագիտության ակադեմիայի արտագնա նիստը՝ նվիրված սոցիալ հիգիենայի և առողջապահության զարգացման հիմնախնդիրներին։ Արմաշի առողջության կենտրոնը սպասարկել է Արարատի շրջանի Երասխի տարածաշրջանի և մոտակա լեռնային գյուղերը։ 2001 թվականին հիվանդանոցում բացվել է 30 մահճակալ ունեցող հոգեբուժական բաժանմունք։ 2006 թվականին Արմաշ առողջության կենտրոնը ձևափոխվել է՝ դառնալով հոգեկան հիվանդների բուժման և խնամքի կենտրոն։ Մանկական, ծնունդօգնություն, ֆիզիոթերապևտիկ բաժանմունքների գործունեությունը կասեցվել են։
Վալերի Վլասով

Վալերի Վլասով (ռուս.՝ Валерий Павлович Власов, հունվարի 9, 1943(1943-01-09), Մոսկվա, ԽՍՀՄ), ռուս դիվանագետ։


== Կենսագրություն ==
Ավարտել է Լոմոնոսովի անվան Մոսկվայի պետական համալսարանի Արևելյան լեզուների ինստիտուտը (1966) և ԽՍՀՄ Արտաքին գործերի նախարարության Դիվանագիտական ակադեմիան (1980)։ Տիրապետում է արաբերեն, անգլերեն և ֆրանսերեն լեզուներին։ 1980 թվականից դիվանագիտական աշխատանքում է։

1966-1969 թվականներին եղել է Եմենի Արաբական Հանրապետությունում խորհրդային ռազմական մասնագետների խմբի ավագ թարգմանիչ։
1970-1974 թվականններին՝ ԽՍՀՄ Երիտասարդական կազմակերպությունների կոմիտեի սեկտորի վարիչ, ավագ ռեֆերենտ։
1980-1981 թվականներին՝ Եգիպտոսում ԽՍՀՄ դեսպանատան աշխատակից։
1981-1987 թվականներին՝ Իրաքում ԽՍՀՄ դեսպանատան աշխատակից։
1990-1995 թվականներին՝ ԽՍՀՄ դեսպանության խորհրդական-դեսպանորդ, այնուհետև 1991 թվականից՝ Լիբիայում Ռուսաստանի։
1995-1998 թվականներին՝ Ռուսաստանի Արտաքին գործերի նախարարության կադրերի դեպարտամենտի բաժնի պետ։
1998 թվականի հուլիսի 2-ից մինչև 2003 թվականի մայիսի 13-ը եղել է Բահրեյնում Ռուսաստանի Դաշնության արտակարգ և լիազոր դեսպան։2003 թվականից անցել է թոշակի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1990 թվականի նոյեմբերի 27)։
1-ին դասի արտակարգ և լիազոր դեսպանորդ (2000թվականի օգոստոսի 12)։


== Ծանոթագրություններ ==


== Արտաքին հղումներ ==
Биография на сайте МИД России
Биография на сайте Центра военно-политических исследований МГИМО
Ալան Կրյուգեր

Ալան Կրյուգեր անգլ.՝ Alan Bennett Krueger, սեպտեմբերի 17, 1960(1960-09-17), Լիվինգսթոն, Էսեքս շրջան, Նյու Ջերսի, ԱՄՆ - մարտի 16, 2019(2019-03-16), Փրինսթոն, Մերսեր շրջան, Նյու Ջերսի, ԱՄՆ), ամերիկացի տնտեսագետ, աշխատանքային տնտեսագիտության մասնագետ։ 
IDEAS/RePEc-ի համաձայն 2011 թվականին ճանաչվել է աշխարհի 50 լավագույն տնտեսագետներից մեկը։ 


== Կենսագրություն ==
Նա մեծացել է Նյու Ջերսի նահանգի Լիվինգսթոն քաղաքում՝ հրեական ընտանիքում։ 1979 թվականին ավարտել է Լիվինգսթոնի միջնակարգ դպրոցը։
1983 թվականին ստացել է գիտությունների բակալավրի աստիճան (գերազանցությամբ)՝ Քորնելի համալսարանի արդյունաբերական և աշխատանքային հարաբերությունների դպրոցոից։ 1985 թվականին ստացել է Հարվարդի համալսարանի մագիստրոսի կոչում, իսկ 1987 թվականին՝ տնտեսագիտության դոկտորի աստիճան։
Պրինսթոնի համալսարանի պրոֆեսոր է։ Համալսարանի «Survey» հետազոտական կենտրոնի հիմնադիր և տնօրեն։
1994-1995 թվականներին ԱՄՆ աշխատանքի նախարարությունում աշխատել է որպես գլխավոր տնտեսագետ։
2009–2010 թվականներին՝ ԱՄՆ ֆինանսների նախարարի տնտեսական քաղաքականության գծով օգնական։
2011 թվականին նշանակվել է Սպիտակ տան տնտեսական խորհրդատուների խորհրդի ղեկավար։ Երբ նշանակվել է այս պաշտոնում, ԱՄՆ նախագահ Բարաք Օբաման նրան բնութագրել է որպես «երկրի առաջատար տնտեսագետներից մեկը»։ Իր պաշտոնավարման ընթացքում պնդում էր, որ եկամտի անհավասարությունը սպառնում է տնտեսական աճին։
Ալան Կրյուգերը գիրք է գրել, որը հերքում է ընդհանուր ընդունված տեսակետը, որ ահաբեկչությունը ծագում է աղքատ ոչ կրթված մարդկանց շրջանում։ Կրյուգերը գրում է, որ հաճախ ահաբեկիչները միջին խավից են և ունեն քոլեջի մակարդակի կրթություն։
2000-2006 թվականներին «New York Times»-ում ղեկավարում էր «Economic Scene» մասը։


== Մատենագրություն ==
1995 — «Миф и измерение: новая экономическая теория минимальной заработной платы» (անգլ.՝ «Myth and Measurement: The New Economics of the Minimum Wage») (в соавторстве с Д. Кардом), ISBN 0-691-04823-1.
2001 — «Вопросы образования: Избранные эссе Алана Крюгера» (անգլ.՝ «Education Matters: Selected Essays by Alan B. Krueger»), ISBN 1-84064-106-1.
2003 — «Неравенство в Америке: Какова роль политики капитала для человека?» (անգլ.՝ «Inequality in America: What Role for Human Capital Policies?») (в соавторстве с Дж. Хекманом), ISBN 0-262-08328-0.
2007 — «Что делает террористом: Экономика и корни терроризма» (անգլ.՝ «What Makes a Terrorist: Economics and the Roots of Terrorism»), ISBN 0-691-13438-3.


== Ծանոթագրություններ ==


== Արտաքին հղումներ ==
Ալան Կրյուգերը Պրինսթոնի համալսարանի կայքում
Դրուժինինո

Անվան այլ կիրառումների համար տե՛ս՝ Դրուժինինո (այլ կիրառումներ)Դրուժինինո (ռուս.՝ Дружинино), քաղաքատիպ ավան Ռուսաստանի Սվերդլովսկի մարզի Նիժնեսերգինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2992 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլորն ընտանիքում

Բոլորն ընտանիքում (չին.` 花飛滿城春 ), 1975 թվականի Հոնկոնգի արտադրության կատակերգություն է։ Ռեժիսորն է Մու Չժուն, արտադրողը` Golden Harvest ընկերությունը։ Չնայած Ջեկի Չանը խաղում է ֆիլմում, սակայն նրան տեսնում ենք ֆիլմի սկսվելուց միայն մեկ ժամ անց։


== Սյուժեն ==
Պարոն Հյուն մեռնելուց առաջ կանչում է ընտանիքին իր մահճակալի մոտ։ Նրա մահից հետո երեք որդիները Հյուի կարողությունը բաժանում են իրար միջև՝ իրենց մորն ու քրոջը ոչինչ չթողնելով։ Մայրը և քույրը որոշում են վրեժ լուծել։ Քույրը ասեկոսե է սկսում, թե իբր մայրն իրականում շատ հարուստ է։ Սա լսելով՝ եղբայրները վերադառնում են և սկսում շողոքորթել ու քծնել մորը՝ նրանից փող ստանալու հույսով։
Տիկին Գարունը հոգնել է ամուսնուց՝ Մայից, և աչք է դրել Փոքրիկ Թանգի վրա։ Թանգը սիրահարված է Լին Ծեին, բայց քանի որ Լին-Ծեն երջանիկ ամուսնացած է Չանգ Հսունի հետ, նա էլ շուտով սկսում է ուշադրություն դարձնել Տիկին Գարունին։ Չնայած Ման բացահայտում է իրողությունը, նա չափազանց զբաղված է ուշադրություն դարձնելու համար։


== Դերերում ==
Ջեքի Չան
Սամմո Հունգ
Դին Շեք
Ջեյս Թին


== Ծանոթագրություններ ==


== Արտաքին հղումներ ==
«Բոլորն ընտանիքում»-ը IMDb կայքում
«Բոլորն ընտանիքում»-ը hkmdb.com կայքում
«Բոլորն ընտանիքում» hkcinemagic.com կայքում
«Բոլորն ընտանիքում» HKcinemamagic.com
Կալնիբոլոտա

Կալնիբոլոտա (ուկրաիներեն՝ Кальниболота), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Կալնիբոլոտա գյուղում բնակվում էր 1 426 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքր Շույա

Փոքր Շույա (ռուս.՝ Малая Шуя), գետ Ռուսաստանում, հոսում է Շաբալինսկի շրջանում, Կիրովի մարզում։ Գետաբերանը տեղակայված է Մեծ Շույա գետի աջ ափին՝ 22 կմ հեռավորության վրա։ Գետի երկարությունը 11 կմ է։
Գետի ակունքը գտնվում է անտառներում, Լենինսկոե գյուղից 16 կմ հարավ-արևմուտք։ Գետը հոսում է արևմուտք անմարդաբնակ ճահճոտ անտառային վայրում։

Ջրային օբյեկտի, պետական ջրային գրանցման կոդը - 08010400112110000042247
Հիդրոլոգիական ուսումնասիրությունների կոդը - 110004224
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լուժկի (գյուղ, Գլուխովի շրջան)

Անվան այլ կիրառումների համար տե՛ս՝ ԼուժկիԼուժկի (ուկրաիներեն՝ Лужки), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Լուժկի գյուղում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թենիսն ամառային II Օլիմպիական խաղերում - Խառը

Ամառային II Օլիմպիական խաղերում թենիսի՝ խառը կարգի մրցումներն անցկացվել են հուլիսի 6-ին և 11-ին։ Մասնակցել են չորս երկրների 12 մարզիկներ։


== Մեդալակիրներ ==


== Տեղեր ==


== Մրցումներ ==


== Արտաքին հղումներ ==
Խաղերի պաշտոնական արձանագրություն Archived 2004-08-30 at the Wayback Machine. (անգլ.)
Մրցումների արդյունքներ Archived 2011-07-19 at the Wayback Machine. (լեհ.)
Մկների հիմարություններ

Մկների հիմարություններ  (անգլ.՝ Mice Follies), 1954 թվականի սեպտեմբերի 4-ին թողարկած «Թոմն ու Ջերին» մուլտֆիլմի 85-րդ դրվագը։ Սերիալի հիմնական երաժշտական ​​ստեղծագործությունը Պյոտր Չայկովսկու «Քնած գեղեցկուհի» վալսն է։


== Սյուժե ==
Ջերին և Նիբբլսը խոհանոցը ողողել էին ջրով և սահադաշտի համար պայմաններ ստեղծել։ Նրանք չմուշկներով սահում էին սառույցի վրա, մինչև Թոմը արթնացավ և տեսավ նրանց։ Այդ պահին Նիբբլսը քաշեց Թոմի բեղերը, ինչի համար Թոմը բռնեց նրան գորգի միջոցով։ Թոմը սկսեց հետապնդել մկներին, բայց սառույցի վրա ճարպկություն չունենալու պատճառով նա բախվեց պահարանին, որտեղ գտավ մի զույգ սառցե չմուշկներ։ Դա օգնեց Թոմին արագացնել և պահպանել հավասարակշռությունը սառույցի վրա, թեև նա դեռ շարունակում էր խրվել կահույքին, որի արդյունքում ընկավ նկուղ:
Թոմը դուրս եկավ նկուղից և շարունակեց իր փորձերը՝ բռնելու մկներին։ Ճիշտ այն պահին, երբ կատուն քիչ էր մնում բռներ Ջերիին, Նիբբլսը հալեցրեց սառույցը, ինչի հետևանքով Թոմը ընկավ և թրջվեց։ Ջերին բարձրացավ ավելի բարձր տեղ, բայց Թոմը գտավ նրան և սկսեց ջուր շաղ տալ։ Այդ պահին Նիբբլսը միացրեց սառնարանի արագ սառեցման կոճակը և սառեցրեց թե՛ հատակը, թե՛ թաց Թոմին, որը վերածվեց սառցե արձանի։ Դրանից հետո մկները շարունակեցին զվարճանալ սառույցի վրա, կտրուկ շրջադարձներով պտտվել սառցե կատվի շուրջը, որը կարող էր միայն պտտել աչքերը և նայել:


== Վարկանիշներ ==
Հետազոտող Մայքլ Սամերդիկի կարծիքով՝ «Թոմ և Ջերի» սերիալում դասական երաժշտության կիրառումը այս դեպքում հասել է նրբագեղ գագաթնակետին։ Նախորդ տարիների «Կատուների համերգ» և «Յոհան մկնիկը» սերիալից հետո «Մկների հիմարությունները» ցույց է տալիս այս մուլտֆիլմում ստեղծված հմայիչ պատկերների կատարյալ համադրությունը Պյոտր Չայկովսկու ռոմանտիկ երաժշտության ներքո։ Նրա կարծիքով՝ այս սերիալներում Ուիլյամ Հաննան և Ջոզեֆ Բարբերան իրենց կարողությունները լավագույնս են դրսևորել։ Հետագա տարիների շարքն այնքան էլ լավը չէր:


== Տես նաև ==
Թոմն ու Ջերին


== Ծանոթագրություններ ==


== Գրականություն ==
Michael Samerdyke Cartoon Carnival: A Critical Guide to the Best Cartoons from Warner Brothers, MGM, Walter Lantz and DePatie-Freleng. — {{|Lulu Press, Inc|}}, 2014. — ISBN 9781312470071
Ted Sennett, Joseph Barbera The Art of Hanna-Barbera: Fifty Years of Creativity. — Viking Studio Books, 1989. — P. 25. — 270 p. — ISBN 9780670829781
Graham Webb The Animated Film Encyclopedia: A Complete Guide to American Shorts, Features and Sequences 1900-1979. — McFarland, 2000. — P. 308. — 634 p. — ISBN 9780786407286
Patrick Brion Les dessins animés de la Metro-Goldwyn-Mayer. — Editions de la Martinière, 1999. — P. 269. — 359 p.


== Արտաքին հղումներ ==
Mice Follies(անգլ.) ֆիլմը Internet Movie Database կայքում
Օստանովոչնի Պունկտ 346 կմ

Օստանովոչնի Պունկտ 346 կմ. (ռուս.՝ Остановочный пункт 346 км.), գյուղ Ռուսաստանի Կարելիայի հանրապետության Սուոյարոսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1868) Թերսիտես

(1868) Թերսիտես (անգլ.՝ Thersites), աստերոիդ Յուպիտերի տրոյացիներից։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,317633 ա. մ., առավելագույնը մոտենում է 4,7356 ա. մ. հեռավորության վրա և հեռանում 5,8997 ա. մ.։ Արեգակի շուրջ մեկ ամբողջական պտույտ է կատարում 4478,95 երկրային օրվա ընթացքում, իր ուղեծրով շարժվելով միջինում 0,080376 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1868) Թերսիտես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդուարդ Տուբինի հուշարձան

Էդուարդ Տուբինի հուշարձան, էստոնացի կոմպոզիտոր, դիրիժոր Էդուարդ Տուբինին նվիրված հուշարձան, որը տեղադրվել է 2005 թ.-ի հունիսի 19-ին Էստոնիայի Տարտու քաղաքի կենտրոնում՝ Վանեմույնե թատրոնի շենքի դիմաց։ Հուշարձանը կառուցվել է քանդակագործ Աիլի Վատրապուհի նախագծով ճարտարապետ Վերոնիկա Վալկի և երաժիշտ Լուիս Դանդրելի օգնությամբ։


== Ծանոթագրություններ ==